पिकासो की पेंटिंग की रिकॉर्ड नीलामी\nपिकासो की पेंटिंग 'गारकों ए ला पाइप' या 'बॉय विद ए पाइप' की नीलामी न्यूयॉर्क में एक संग्राहलय में किसी अनजान व्यक्ति ने ख़रीदी है.

इससे पहले 1990 में विन्सेंट वैन की बनाई हुई डॉक्टर गैशेट की पेंटिंग की नीलामी आठ करोड़ 25 लाख डॉलर में हुई थी जो उस समय एक रिकॉर्ड था.

पिकासो ने गारकों ए ला पाइप को उस वक़्त बनाया था जब उनकी उम्र सिर्फ़ 24 साल की थी. 

इस पेंटिंग में एक ऐसे कामकाजी लड़के को दिखाया गया है जिसने अपने हाथ में एक पाइप पकड़ा हुआ है और और उसने सिर पर गुलाब के फूलों का ताज पहना हुआ है.

इससे पहले पिकासो की पेंटिंग की सबसे बड़ी नीलामी नवंबर 2000 में हुई थी और वह थी ला फ़ेम्मे आ ब्रास यानी वुमैन विद क्रॉस्ट आर्म्स. इसकी बोली लगी थी साढ़े पाँच करोड़ डॉलर.

इसके साथ अब पिकासो की कुल चार पेंटिंग अब तक की सबसे महंगी दस पेंटिंग में शामिल हो चुकी है.

बुधवार को जो 30 पेटिंग नीलामी के लिए रखी गईं वे किसी ज़माने में न्यूयॉर्क के व्हिटनी परिवार के पास हुआ करती थीं.

गारकों ए ला पाइप को 1950 में जॉन व्हिटनी ने आज के हिसाब से तीस हज़ार डॉलर में ख़रीदा था.

\n\ntl;डॉ:
मशहूर चित्रकार पाबलो पिकासो की 1905 में बनी एक पेंटिंग दस करोड़ चालीस लाख डॉलर में नीलाम हुई है जोकि एक रिकॉर्ड है.